SCB คว้า 3 รางวัลระดับสากล ตอกย้ำผู้นำบริการตลาดเงิน
SCB คว้า 3 รางวัลยอดเยี่ยมระดับสากล Alpha Southeast Asia และ The Digital Banker ตอกย้ำความเป็นผู้นำด้านการให้บริการตลาดเงินที่ตอบโจทย์ลูกค้าธุรกิจอย่างแท้จริง
SCB คว้า 3 รางวัลยอดเยี่ยมระดับสากล Alpha Southeast Asia และ The Digital Banker ตอกย้ำความเป็นผู้นำด้านการให้บริการตลาดเงินที่ตอบโจทย์ลูกค้าธุรกิจอย่างแท้จริง
24 มี.ค. 2565

ธนาคารไทยพาณิชย์ จำกัด (มหาชน) หรือ SCB ประกาศความสำเร็จรับมอบ 3 รางวัลยอดเยี่ยมด้านธุรกรรมแลกเปลี่ยนเงินตราระหว่างประเทศและการป้องกันความเสี่ยงสำหรับลูกค้าธุรกิจจากเวทีสากล ประกอบด้วย 2 รางวัล ที่ได้รับต่อเนื่องเป็นปีที่ 2 ได้แก่ รางวัล Best FX Bank for Corporates &amp; FIs in Thailand จากผลงานการทำธุรกรรมสัญญาอนุพันธ์แลกเปลี่ยนอ้างอิงอัตราดอกเบี้ย THOR และ รางวัล BEST FX Bank for Structured Hedging Solutions and Proprietary Trading Ideas
ทั้งนี้จากผลงานการพัฒนาบริการซื้อขายเงินตราต่างประเทศผ่านออนไลน์ (FX Online) ซึ่ง 2 รางวัลนี้ได้รับจากงาน 11th Annual Treasury &amp; FX Awards 2021 จัดโดยนิตยสาร Alpha Southeast Asia และรางวัล Outstanding FX Services Solution จากผลงานยอดเยี่ยมด้านการพัฒนาโซลูชั่นบริการรับจัดการบริหารความเสี่ยงอัตราแลกเปลี่ยนเงินตราต่างประเทศ (SCB FX Hedging Service) ในงาน Global Transaction Banking Innovation Awards 2021 จัดโดย The Digital Banker
อย่างไรก็ตามรางวัลดังกล่าวสะท้อนถึงความเป็นผู้นำในการให้บริการตลาดเงินและบริการธุรกรรมแลกเปลี่ยนเงินตราระหว่างประเทศที่สามารถตอบโจทย์ลูกค้าธุรกิจอย่างแท้จริงท่ามกลางความเปลี่ยนแปลงในโลกยุคดิจิทัล โดยมี นายแพททริก ปูเลีย ผู้ช่วยผู้จัดการใหญ่ ผู้บริหารสายงานตลาดการเงิน และทีมผู้บริหารธนาคารไทยพาณิชย์ เป็นผู้แทนรับมอบรางวัล